stanford-oval/wikipedia huggingface dataset:
Huvila kukkulalla (elokuva)

| Huvila kukkulalla> Up at the Villa |
| --- | --- |

Ohjaaja:  Philip Haas
Käsikirjoittaja:  Belinda Haas
Perustuu:  W. Somerset Maughamin pienoisromaaniin Huvila kukkulalla (1941)
Tuottaja:  Geoff Stier
Säveltäjä:  Pino Donaggio
Kuvaaja:  Maurizio Calvesi
Leikkaaja:  Belinda Haas
Tuotantosuunnittelija:  Paul Brown
Pukusuunnittelija:  Paul Brown
Pääosat:   Kristin Scott Thomas  Sean Penn 
Valmistustiedot
Valmistusmaa:   Britannia  Yhdysvallat 
Tuotantoyhtiö:   October Films  Intermedia Films  Mirage Enterprises 
Levittäjä:  Medusa Film Netflix
Ensi-ilta:   2000-04-1414. huhtikuuta 2000 (Britannia)  2000-05-055. toukokuuta 2000 (Yhdysvallat)  
Kesto:  115 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Huvila kukkulalla (engl. Up at the Villa) on vuonna 2000 ensi-iltansa saanut Philip Haasin ohjaama brittiläis-yhdysvaltalainen romanttinen draamaelokuva, jonka pääosissa ovat Kristin Scott Thomas ja Sean Penn. Sivuosissa ovat muun muassa Anne Bancroft, James Fox, Jeremy Davies ja Derek Jacobi. Elokuva perustuu W. Somerset Maughamin samannimiseen pienoisromaaniin Huvila kukkulalla (Up at the Villa, 1941), jonka pohjalta myös elokuvan leikkaajana toiminut Belinda Haas sovitti käsikirjoituksen.
Juoni

Elokuva sijoittuu vuoden 1938 Italiaan, Toscanan maaseudulle Firenzen ulkopuolelle. Juuri leskeksi ja rahattomaksi jäänyt englantilaisnainen Mary Panton (Kristin Scott Thomas), jonka edesmennyt aviomies tuhlasi heidän omaisuutensa uhkapeleihin ja alkoholiin, asuu varakkaan englantilaisystävänsä, Sir Edgar Swiftin (James Fox), huvilassa. Ikääntyvä Bengalin kuvernööriksi nimitettävä Sir Edgar kosii Marya, joka vastaa harkitsevansa kosintaa muutaman päivän ajan. Vaikka Mary ei rakastakaan Sir Edgaria, avioliiton kautta hän saisi paremman elämän. Mary jää yksin huvilaan, kun Sir Edgar lähtee Roomaan hoitamaan asioita. Mary tapaa eräissä juhlissa salaperäisen amerikkalaisen Rowley Flintin (Sean Penn), ja heidän välilleen syttyy odottamaton intohimon kipinä.
Näyttelijät

| 0 | 1 | 2 |
| --- | --- | --- |
|  Kristin Scott Thomas  | … |  Mary Panton   |
|  Sean Penn  | … |  Rowley Flint   |
|  Anne Bancroft  | … |  prinsessa San Ferdinando   |
|  James Fox  | … |  Sir Edgar Swift   |
|  Jeremy Davies  | … |  Karl Richter   |
|  Derek Jacobi  | … |  Lucky Leadbetter   |
|  Massimo Ghini  | … |  Beppino Leopardi   |
|  Dudley Sutton  | … |  Harold Atkinson   |
|  Lorenza Indovina  | … |  Nina   |
|  Roger Hammond  | … |  Colin Mackenzie   |
|  Clive Merrison  | … |  Archibald Grey   |
|  Linda Spurrier  | … |  Hilda Grey   |
|  Ben Aris  | … |  eversti Trail   |
|  Anne Ridler  | … |  lady Trail   |
|  Ann Bell  | … |  Beryl Bryson   |
|  Barbara Hicks  | … |  Lulu Good   |
|  Gianfranco Barra  | … |  Peppino   |
|  Gretchen Given  | … |  Isa Mackenzie   |
|  Mel Brooks  | … |  mies juna-asemalla (cameorooli)   |
Tuotanto

Huvila kukkulalla kuvattiin vuonna 1998 Italian Toscanassa, jossa sen kuvauspaikkoina olivat Firenze ja Siena. Sen tuotantoyhtiöinä olivat October Films, Intermedia Films ja Mirage Enterprises.
Julkaisu ja vastaanotto

Huvila kukkulalla julkaistiin Britanniassa 14. huhtikuuta 2000 ja Yhdysvalloissa 5. toukokuuta 2000, ja sen teatterilevittäjinä olivat United International Pictures Britanniassa ja USA Films Yhdysvalloissa. Yhteensä se tuotti maailmanlaajuisesti 3 740 113 dollarin lipputulot. Suomessa Huvila kukkulalla ei saanut teatterilevitystä, mutta Sandrew Metronome Distribution Finland Oy julkaisi sen videolle vuonna 2000.
Huvila kukkulalla on saanut elokuvakriitikoilta vaihtelevia arvioita. Rotten Tomatoes -sivuston mukaan 46 prosenttia kriitikoista on antanut elokuvalle myönteisen arvosanan 5,2/10 keskiarvolla. Keskiarvo perustuu 59 arviointiin, joista 27 oli ”tuoreita” ja 32 ”mätiä”. 1 134 käyttäjästä 35 prosenttia on antanut elokuvalle myönteisen arvosanan 3/5 keskiarvolla. Metacritic-sivuston mukaan 31 arvostelun perusteella elokuva on saanut 57 pistettä sadasta mahdollisesta. Internet Movie Databasen 2 470 käyttäjää on antanut elokuvalle keskiarvon 6/10. Yhdysvaltalainen elokuvakriitikko Roger Ebert antoi elokuvalle kolme tähteä neljästä.
Aiheesta muualla

Derek Elleyn arvostelu elokuvasta Varietyn sivuilla (englanniksi)
Roger Ebertin arvostelu elokuvasta (englanniksi)
Hormoaning

| Hormoaning Nirvana |
| --- | --- | --- |

Australian painoksen kansi
EP-levyn tiedot
 Äänitetty : 1990-1991
 Julkaistu: 5. helmikuuta, 1992
 Tuottaja(t): Graig Montgomery, Dale Griffin
 Tyylilaji: Grunge
 Kesto: 18.51
 Levy-yhtiö: Geffen
Nirvanan muut julkaisut
| Nevermind 1991 | Hormoaning 1992 | Incesticide 1992 |
Hormoaning on grunge-yhtye Nirvanan 5. helmikuuta 1992 julkaistu EP. EP julkaistiin vain Japanissa ja Australiassa. EP:n julkaisi levy-yhtiö Geffen Records.
"Turnaround", "Son of a Gun" ja "Molly's Lips" julkaistiin myös albumilla Incesticide.
"D-7"-kappale on julkaistu myös Lithium-singlen UK-versiossa.
"Aneurysm" ja "Even in His Youth" julkaistiin myös "Smells Like Teen Spirit"-singlellä.
"D-7" ja "Aneurysm" julkaistiin vuonna 2004 With The Lights Out-box setin toisella CD:llä.
"Aneurysm"-kappaleen studioversio julkaistiin Incesticide-albumilla vuonna 1992.
Julkaisut

Hormoaning julkaistiin Australiassa CD:nä, vinyylinä (12") ja C-kasettina, näistä 4 000 kappaletta oli vinyylejä ja c-kasetteja 1 000 kappaletta, loput 10 000 olivat CD-levyjä. Japanissa Hormoaning julkaistiin ainoastaan CD:llä.
Kappaleet

Turnaround – 2.21
Aneurysm – 4.49
D-7 – 3.47
Son of a Gun – 2.50
Even in His Youth – 1.53
Molly's Lips – 1.53
Albumin sijoitukset

| Vuosi | Lista | Sijoitus |
| --- | --- | --- |
| 1992 | Official Australian Album Charts | No. 2 |
| 1992 | Official Japanese Album Charts | No. 67 |
Nirvana
| --- | --- |
Studioalbumit:   Bleach  Nevermind  In Utero 
Livealbumit:   MTV Unplugged in New York  From the Muddy Banks of the Wishkah 
Kokoelmat:  Nevermind It's an Interview | Incesticide | Nirvana | Sliver: The Best of the Box
EP:t:  Blew | Hormoaning
Singlet:  "Love Buzz" | "Sliver" | "Molly's Lips" | "Here She Comes Now" | "Smells Like Teen Spirit" | "Come as You Are" | "Lithium" | "On a Plain" | "In Bloom" | "Oh, The Guilt" | "Heart-Shaped Box" | "All Apologies" | "Rape Me" | "Pennyroyal Tea" | "About a Girl (Unplugged)" | "The Man Who Sold the World (Unplugged)" | "Where Did You Sleep Last Night" | "Lake of Fire (Unplugged)" | "Aneurysm (live)" | "Drain You (live)" | "You Know You’re Right"
Video- ja box set -julkaisut:  Live! Tonight! Sold Out!! | Singles | With the Lights Out | Classic Albums - Nirvana - Nevermind
Muuta:  Nirvanan diskografia | Grunge | X-sukupolvi | Courtney Love | Frances Bean Cobain | Kurt & Courtney | Last Days | Outcesticide | Fecal Matter | Foo Fighters | Sweet 75
Ikäläinen

Ikäläinen on seuraavien henkilöiden sukunimi:
Emanuel Ikäläinen (1869–1934), rakennusmestari ja Rakennustaito-lehden päätoimittaja
Joonas Ikäläinen (s. 1982), jalkapalloilija
Jukka Ikäläinen (s. 1957), jalkapalloilija
Sirkka Ikäläinen (s. 1950), keskimatkojen juoksija
Topi Ikäläinen (s. 1948), valokuvaaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
ICab
Aiheesta muualla

iCabin virallinen sivusto
Hanging Garden

| Hanging Garden> Tiedot |
| --- | --- |
Toiminnassa:  2004–
Tyylilaji:  doom metal, melodinen death metal
Kotipaikka:  Mikkeli
Jäsenet:  Toni Hatakka, laulu   Jussi Hämäläinen, kitara, laulu   Mikko Kolari, kitara   Jussi Kirves, basso   Sami Forsstén, rummut   Nino Hynninen, kosketinsoitin  
Levy-yhtiö:  Lifeforce Records, 2012–   Spikefarm Records, 2007–2010  
Aiheesta muualla
hanging-garden.net
Infobox OKNimi-testi OK: 
Hanging Garden on suomalainen Mikkelissä perustettu melodisen doom metalin yhtye.
Yhtyeen perustivat laulaja Ari Nieminen sekä basisti Matti Reinola vuonna 2004. Pian tämän jälkeen rumpali Janne Jukarainen sekä kitaristit Mikko Kolari ja Saku Manninen liittyivät yhtyeeseen. Hanging Gardenin ensimmäinen studioalbumi, Inherit the Eden, julkaistiin helmikuussa 2007.
Toisen albumin kappaleiden kirjoittamisen aikoihin Mannisen korvasi Jussi Hämäläinen. Toisen studioalbumin nauhoitukset aloitettiin heinäkuussa 2009. Albumi TEOTWAWKI julkaistiin saman vuoden marraskuussa. Keväällä 2010 Nieminen jätti yhtyeen, ja tilalle saapui Toni Hatakka (ent. Toivonen). Tämän jälkeen yhtyeestä lähti myös Jukarainen, jonka korvasi Antti Ruokola. Ruokola jätti yhtyeen juuri ennen Blackout Whiteout -levyn valmistumista ja hänet korvasi Sami Forsstén.
Vuoden 2011 lopulla yhtyeen mennessä nauhoittamaan rumpuja tulevaa albumiaan varten, yhtyeen viimeinen alkuperäisjäsen Matti Reinola lähti motivaation puutteessa. Hänet korvasi Jussi Kirves. Yhtye solmi levytyssopimuksen saksalaisen Lifeforce Recordsin kanssa syyskuussa 2012. Yhtyeen viides albumi, I am Become, julkaistiin 27. lokakuuta 2017.
Jäsenet

Toni Hatakka – laulu (2010–)
Riikka Hatakka – laulu (2019–)
Jussi Hämäläinen – kitara, laulu (2009–)
Mikko Kolari – kitara (2004–)
Jussi Kirves – basso (2011–)
Sami Forsstén – rummut (2015–)
Nino Hynninen – kosketinsoitin (2009–)
Jäsenet > Entiset jäsenet

Matti Reinola – kosketinsoitin, basso (2004–2011)
Janne Jukarainen – rummut (2004–2010)
Saku Manninen – kitara (2004–2009)
Ari Nieminen – laulu (2004–2010)
Antti Ruokola – rummut (2010–2015)
Diskografia > Studioalbumit

Inherit the Eden (2007)
TEOTWAWKI (2009)
At Every Door (2013)
Blackout Whiteout (2015)
I am Become (2017)
Into That Good Night (2019)
Skeleton Lake (2021)
The Garden (2023)
Diskografia > EP:t

I Was a Soldier (2013)
Hereafter (2016)
Against the Dying of the Light (2020)
Neither Moth Nor Rust (2022)
Citylight Sessions (2024)
Diskografia > Demot

Promo (2006)
Aiheesta muualla

Yhtyeen kotisivu (Arkistoitu – Internet Archive)
Hanging Garden Encyclopaedia Metallumissa (englanniksi)
Hanging Garden
| --- | --- |
Studioalbumit:   Inherit the Eden  TEOTWAWKI  At Every Door  Blackout Whiteout  I am Become  Into That Good Night  Skeleton Lake  The Garden 
EP:t:   I Was a Soldier  Hereafter  Against the Dying of the Light  Neither Moth Nor Rust  Citylight Sessions
IC 1613

| IC 1613 |
| --- | --- |
 IC 1613, joka on kuvattu VLT:n OmegaCAM:llä.
Epookki J2000
Muut nimet:  Caldwell 51
Tähdistö:  Valaskala
Rektaskensio:  01 04 54.2
Deklinaatio:  +02 08 00
Kulmaläpimitta:  16.2 14.5 50
Epäsäännöllisen kääpiö-galaksin IC 1613 ultraviolettikuva (vas.) ja näkyvän valon valokuva (oik.). Alhaisen pintakirkkauden galaksit, kuten IC 1613, pystytään havaitsemaan paremmin ultraviolettiaallonpituuksilla kuin näkyvän valon aallonpituuksilla.
IC 1613 (tunnetaan myös nimellä Caldwell 51) on epäsäännöllinen kääpiögalaksi Paikallisessa ryhmässä. Taivaalla galaksi näkyy Valaskalan tähdistössä. Galaksin löysi Max Wolf vuonna 1906, ja se lähestyy Linnunrataa 234 kilometrin sekuntivauhdilla. Galaksin magnitudi on 9,9 ja etäisyys 2,38 Mly. Pienen ja Suuren Magellanin pilven ohella IC 1613 on ainoa galaksi, josta on havaittu RR Lyrae -tyypin tähtiä.
Vuonna 1999 A.A. Cole ryhminen selvittivät Hubble-avaruusteleskoopin avulla, että suurin osa galaksin tähdistä on syntynyt noin 7 gigavuoden sisällä. Galaksin historia on siis samankaltainen kuin Pegasuksen kääpiögalaksilla. Vuonna 1999 galaksista löydetyllä ensimmäisellä supernovalla.
Aiheesta muualla

Wikimedia Commonsissa on kuvia tai muita tiedostoja aiheesta .
Price, Jill S. & Mason, Stephen F. & Gullixson, Craig A.: The H II regions of IC 1613. Astronomical Journal, 1990, 100. vsk, nro 2, s. 420–424.  doi:doi:10.1086/115526.  Artikkelin verkkoversio. Viitattu 2.11.2018. (englanniksi)
Price, Jill S. & Mason, Stephen F. & Gullixson, Craig A.: HII regions in IC 1613: The ISM in a nearby dwarf irregular galaxy. Conference Paper, 1990, s. 163–165.  NASA. Artikkelin verkkoversio. Viitattu 2.11.2018. (englanniksi)
IC 1613. In: An Atlas of Local Group Galaxies. Astrophysics and Space Science Library, s. 245–255.  Dordrecht:  Springer, 2004.  doi:10.1007/0-306-47818-8_19.  ISBN 978-1-4020-0673-9.  Teoksen verkkoversio. (englanniksi)
IC 1613: The Butler Didn’t Do It Deep Sky Observing - Cloudy Nights.  15.10.2016. Viitattu 2.11.2018. (englanniksi)
Paikallisen ryhmän galaksit
| --- | --- |
Kierteisgalaksit:  Andromeda | Linnunrata | Kolmio
Elliptiset galaksit:  M110 | M32
Epäsäännölliset galaksit:  Andromeda IV | Feeniksin kääpiögalaksi | Leo A | IC 10 | IC 1613 | Kalojen kääpiögalaksi | NGC 3109 | Pieni Magellanin pilvi | Sextans A | Sextans B | Suuri Magellanin pilvi | UGC-A 86 | UGC-A 92 | Wolf-Lundmark-Melotte
Kääpiöellipsigalaksit:  Barnardin galaksi | GR 8 | Jousimiehen kääpiögalaksi | IC 5152 | NGC 147 | Pegasuksen kääpiögalaksi | Vesimiehen kääpiögalaksi
Kääpiösferoidigalaksit:  Andromeda I | Andromeda II | Andromeda III | Andromeda V | Ilmapumpun kääpiögalaksi | Ison karhun I kääpiögalaksi | Ison karhun II kääpiögalaksi | Jousimiehen kääpiöellipsigalaksi | Kassiopeian kääpiögalaksi | Kuvanveistäjän kääpiögalaksi | Kölin kääpiögalaksi | Leo I | Leo II | Lohikäärmeen kääpiögalaksi | NGC 185 | Pegasuksen kääpiösferoidigalaksi | Pienen karhun kääpiögalaksi | Sekstantin kääpiögalaksi | Sulatusuunin kääpiögalaksi | Tukaanin kääpiögalaksi | Valaan kääpiögalaksi
Mahdolliset jäsenet:  2318-42 | Argon kääpiögalaksi | Camelopardalis A | Kauriin kääpiögalaksi | NGC 404 | NGC 1560 | NGC 1569 | Sextans C | UGC 9128 | UKS 2323-326
IPhone SE (2022)

| iPhone SE (2022) |
| --- | --- |


Valmistaja:  Apple
Julkaistu:  18. maaliskuuta 2022
Tuoteperhe:  iPhone
Edeltäjä:  iPhone SE (2020)
Käyttöverkot:  2G, 3G, 4G ja 5G
Mitat:  138,4 × 67,3 × 7,3 mm
Paino:  144 g
Näyttö:  4,7 tuumaa
Näytön kuvatarkkuus:  750 × 1334 px
Suoritin:  Apple A15
Muisti:  64, 128 tai 256 Gt
Keskusmuisti:  3 Gt
Takakamera:  12 Mpx
Etukamera:  7 Mpx
Käyttöjärjestelmä:  iOS 15.4, päivitettävissä iOS 16.2-versioon
Akku:  2 018 mAh
Muistikorttipaikka:  ei ole
Muuta:  sormenjälkitunnistin, IP67
Infobox OKNimi-testi OK: 
iPhone SE (2022) on Applen 8. maaliskuuta 2022 julkistama ja 18. maaliskuuta julkaisema älypuhelin. Se on uudempi versio vuonna 2020 julkaistusta iPhone SE (2020):stä.
Puhelimessa on kuusiydinprosessori ja 4,7 tuuman näyttö. Tallennustilaa on valittavana 64, 128 tai 256 gigatavua ja keskusmuistia kolme gigatavua. Takakameran tarkkuus on 13 megapikseliä ja etukameran tarkkuus seitsemän megapikseliä. Akun kapasiteetti on 2 018 milliampeerituntia, ja se tukee 20 watin latausta ja 7,5 watin langatonta latausta. Puhelimen IP-luokitus on 67, ja se on pölyn- ja vedenkestävä. Sormenjälkitunnistin on sijoitettu kotipainikkeeseen. Käyttöjärjestelmänä on iOS 15.4, joka on päivitettävissä iOS 16.2 -versioon.
Historia

Huhut uudesta iPhone SE -mallista alkoivat 25. lokakuuta 2021. Vuoden 2022 iPhone SE julkistettiin 8. maaliskuuta 2022 Apple Event -tapahtumassa.
Aiheesta muualla

Kuvia tai muita tiedostoja aiheesta IPhone SE (2022) Wikimedia Commonsissa
Apple: iPhone SE (2022)
Ilolan koulu (Porvoo)

Ilolan koulu
Ilolan koulu on pieni kylä koulu Porvoon Ilolassa. Ilolan koulussa on melkein 70 oppilasta. Ilolan koulu on ala-aste jossa on 1-6 luokkalaiset.
Ilolan Sion-seurakunta

| Ilolan Sion-seurakunta> Sionförsamlingen i Illby |
| --- | --- |
Suuntautuminen:  helluntaiherätys
Perustettu:  1930
Infobox OKNimi-testi OK: 
Ilolan Sion-seurakunta (ruots. Sionförsamlingen i Illby) oli vuodesta 1930 Porvoossa toiminut helluntaiseurakunta. Seurakunta perustettiin 16. tammikuuta 1930 19 henkilön toimesta ja seurakunnan jäsenmäärä kasvoi herätyksen myötä 40:een. Ilolan Sionissa palvelleita saarnaajia ovat olleet mm. Axel Forsblom, August Lindholm, Jenny Forsblom, Henry Latvanen-Lingehall, Viola Wessman, Anna Wilkman, Brita Westerlund-Hassel, Anna Bäcklund-Björksten, Astrid Skogberg, Hjördis Lindh ja Elisabeth Granberg. Seurakunnan johtajina toimivat mm. Arne Nyman ja Stig Bäcklund.
IPod shuffle

Vasemmalta oikealle: 1. sukupolven shuffle, 2. sukupolven shuffle, 3. sukupolven shuffle ja 4. sukupolven shuffle
iPod shuffle on Applen suunnittelema ja markkinoima kannettava musiikkisoitin, joka kuuluu iPod-tuoteperheeseen. Shufflessa ei ole kiintolevyä vaan se perustuu flash-muistiin eikä siinä ole näyttöä. iPod shuffle toimii oletusarvoisesti shufflella eli laite arpoo seuraavaksi esitettävän kappaleen sattumanvaraisesti. Shufflen muistin koko on uusimmassa sukupolvessa 4 Gt ja se latautuu suoraan USB-liitännästä. Tiedostojen siirto on sidottu Applen iTunes-ohjelmaan
Ensimmäinen sukupolvi

11. tammikuuta 2005 Apple julkaisi shufflen ensimmäisen sukupolven. Siinä ei ollut näyttöä, ja se
perustui flash-muistiin, jota oli saatavilla 512 Mt tai 1 Gt kokoisina. Sen perusajatuksena oli
antaa helppo tapa soittaa soittimeen valitut kappaleet sekalaisessa järjestyksessä.
Ensimmäinen sukupolvi erosi muista iPodeista sisältäessään sisäisen USB-liitännän. Julkaisun
aikaan soitin oli myös ainoa iPod-tuoteperheessä, jossa ei ollut lainkaan Applen edellisiä innovaatioita 
kuten näyttöä tai hipaisukytkintä. Shuffleen mahtui jopa 240 kappaletta ja sen akku kesti noin 12
tuntia.
Toinen sukupolvi

12. syyskuuta 2006 Apple julkaisi toisen sukupolven iPod shufflen. Se on kooltaan 41,2 x 27,3 x 10,5 millimetriä, eli alle puolet edeltäjästään. Muiden iPodien tapaan toisen sukupolven iPod shufflen lataus tapahtuu erillisen yhteyslaitteen avulla, koska soittimen sisäisestä USB-liittimestä luovuttiin. Uudessa mallissa kappaleet siirretäänkin kuulokeliitäntää pitkin. Lisäksi uutta shufflea myytiin pelkästään 1 Gt muistilla ja kuori muuttui muovista alumiiniseksi.
5. syyskuuta 2007 Apple päivitti iPod shuffle -malliston uusilla väreillä. Uudet värit sisältävät myös "Product Red" -version, jonka hinnasta osa menee hyväntekeväisyyteen.
19. syyskuuta 2008 Apple uudisti shufflea jälleen. 1 Gt:n mallin hinta muuttui 89€:sta 55€:n ja Apple lanseerasi uuden 2 Gt mallin, jonka hinta oli 75€. Uuden shufflen ulkonäkö ei kuitenkaan eronnut toisen sukupolven mallista.
Kolmas sukupolvi

11. maaliskuuta 2009 Apple julkaisi kolmannen sukupolven iPod shufflen. Apple sanoo soittimen olevan "Ensimmäinen musiikkisoitin, joka puhuu sinulle." Soitin on kooltaan 45.2 x 17.5 x 7.8 mm ja se painaa 10,7 grammaa. Kuori on harjattua alumiinia ja takapuolella on teräksinen kiinnitysklipsu, joten soittimen voi kiinnittää esimerkiksi vaatteisiin. Laitteessa ei ole itsessään lainkaan aikaisemmista sukupolvista tuttuja ohjauspainikkeita, vaan ne on sijoitettu mukana tuleviin kuulokkeisiin. Laitteessa on nyt myös Voice Over -toiminto, joka kertoo käyttäjälle äänipalautteena esimerkiksi kappaleen, artistin, tai soittolistan nimen. iTunesin kautta on saatavilla 14 eri puhekieltä.
9. syyskuuta 2009 Apple lisäsi iPod shuffle -mallistoon kolme uutta väriä: pinkki, sininen ja vihreä. Lisäksi Apple Storesta on tilattavissa ruostumattomasta teräksestä valmistettu erikoisversio.
Kolmas sukupolvi > Kritiikki

Kolmannen sukupolven iPod shufflea on kritisoitu sen ohjauspainikkeiden sijoittamisesta kuulokkeisiin. Laite on käyttökelvoton ilman asianmukaisia, juuri kyseiselle laitteelle valmistettuja kuulokkeita. Applen lisäksi ainoastaan muutamalta oheislaitevalmistajalta on saatavilla kuulokkeita 3. sukupolven shufflelle.
Aiheesta muualla

Wikimedia Commonsissa on kuvia tai muita tiedostoja aiheesta .
iPod Shuffle Applen sivuilla
Ensimmäisen sukupolven iPod shuffle.
Toisen sukupolven pienempi iPod shuffle.
Kolmannen sukupolven iPod shuffle.
Neljännen sukupolven iPod shuffle
Ian Hamilton

Ian Hamilton tarkastaa Kuninkaallisen laivaston divisioonaa Gallipolin taistelussa 1915.
Ian Standish Monteith Hamilton (16. tammikuuta 1853 – 12. lokakuuta 1947) oli brittiarmeijan kenraali ja tuli tunnetuksi ensimmäisessä maailmansodassa Välimeren joukkojen komentajana Gallipolin taistelussa.
Hamiltonin sotilasura alkoi 1873 ja hän palveli Intiassa sekä Afrikassa.  Hän oli Lordi Kitchenerin esikuntapäällikkö toisessa buurisodassa. Hänet aateloitiin vuonna 1902.
Kitchener nimitti Hamiltonin johtamaan ympärysvaltojen retkikuntaa, jonka tarkoituksena oli ottaa haltuun Dardanellit Turkilta ja valloittaa Konstantinopoli.
Hr. Ms. Koningin Regentes

| Hr>  Ms. Koningin Regentes |
| --- | --- |
 Hr. Ms. Koningin Regentes

Aluksen vaiheet
Rakentaja:  Amsterdamin telakka
Kölinlasku:  1898
Laskettu vesille:  24. huhtikuuta 1900
Palveluskäyttöön:  3. tammikuuta 1902
Poistui palveluskäytöstä:  1920
Tekniset tiedot
Uppouma:  5 002 t
Pituus:  96,622 m
Leveys:  15,189 m
Syväys:  5,817 m
Koneteho:  6 500 ihp
Nopeus:  16,5 solmua
Miehistöä:  340
Aseistus
Aseistus:  2 × 9,4" tykkiä 4 × 15 cm tykkiä 8 × 7,5 cm tykkiä 4 × 1 naulan tykkiä 3 × 45 cm torpedoputkea
Hr. Ms. Koningin Regentes oli Alankomaiden kuninkaallisen laivaston Koningin Regentes -luokan rannikkopanssarilaiva.
Valmistus

Alus tilattiin Amsterdamin telakalta, missä köli laskettiin vuonna 1898. Alus laskettiin vesille 24. huhtikuuta 1900 ja otettiin palvelukseen 3. tammikuuta 1902.
Palvelus

Alus lähti 11. maaliskuuta 1902 Flushingista Hollannin Länsi-Intiaan Venezuelan ja Alankomaiden välisten poliittisten jännitteiden kiristyttyä alueella. Alus evakuoi juutalaisia Corosta Curacaoon. Aluksten tehtävä keskeytyi Mount Peleen purkauduttua Martiniquella, jolloin se siirrettiin pelastustöihin alueelle. Pelastustöistä vapauduttuaan alus jatkoi alkuperäistä tehtäväänsä ja matkasi Hr. Ms. Utrechtin kanssa Venezuelaan La Guairaan, jonne alukset saapuivat 2. huhtikuuta. Ennen alusten saapumista Venezuelan laivasto oli toistuvasti tarkastanut Alankomaiden ja Antillien lipun alla purjehtivia kauppa-aluksia.
Vuonna 1906 alus purjehti Hr. Ms. De Ruyterin ja Hr. Ms. Zeelandin kanssa Balille, minkä tarkoituksena oli liittää eteläiset kuningaskunnat, Tabanan, Badung ja Klungkung, Hollannin Itä-Intiaan. Laivasto-osasto tulitti 16.-17. syyskuuta Denpasarin kaupunkia, minkä jälkeen maajoukot nousivat maihin ja tukahduttivat lopun vastarinnan.
Alus lähti 10. elokuuta 1909 Bataviasta Hr. Ms. Maarten Harpertszoon Trompin ja De Ruyterin kanssa esittämään lippua Kiinassa, Hongkongissa, Japanissa ja Filippiineillä. Seuraavana vuonna alus osallistui laivastovierailuun Australiassa. Osasto, johon kuului Koningin Regentesin lisäksi De Ruyter ja Hertog Hendrik, lähti 15. elokuuta Surabayasta, ja se vieraili Brisbanessa, Melbournessa, Sydneyssä, Fremantlessa sekä muissa satamissa.
Ensimmäisen maailmansodan lopulla 4. huhtikuuta 1918 alus saattoi Hr. Ms. De Zeven Provinciënin kanssa matkustaja-aluksia Vondel, Kawi, Rindjani ja Grotius Tanjung Priokiin.
Alus poistettiin palveluksesta 1920.
Ikue Mori

Ikue Mori vuonna 2009.
Ikue Mori (jap. もりいくえ, Mori Ikue, s. 17. joulukuuta 1953) on japanilainen perkussionisti, säveltäjä, improvisoija ja graafinen suunnittelija, joka asuu ja vaikuttaa New Yorkissa. Mori on käyttänyt itsestään myös pseudonyymiä Ikue Ile.
Mori syntyi Japanissa, mistä muutti New Yorkiin vuonna 1977, jonne hän jäi asumaan pysyvästi vastoin alkuperäistä aikomustaan. Hänen ensimmäinen musiikkiprojektinsa oli no-wave-yhtye DNA, jossa vaikutti myös kitaristi ja lauluntekijä Arto Lindsay. DNA:n hajoamisen jälkeen Mori alkoi vaikuttaa New Yorkin kokeellisen musiikin ympyröissä, ja alkoi käyttää rumpusetin lisäksi rumpukoneita ja muita elektronisia soittimia. Nykyään hän käyttää kannettavaa tietokonetta pääasiallisena instrumenttinaan. Mori on tehnyt yhteistyötä muun muassa Fred Frithin, Thurston Mooren, John Zornin, Kim Gordonin, Mike Pattonin, Bill Laswellin, Butch Morrisin, Marc Ribotin ja Dave Douglasin kanssa. Mori tunnetaan myös yhtyeestään Death Ambient, jossa hänen lisäkseen vaikuttivat Fred Frith ja Kato Hideki. John Zornin Tzadik-levy-yhtiö on julkaissut Morin albumeja.
Vuonna 2022 Mori sai MacArthur Fellowship -palkinnon.